CELEX: 32016D0423
Language: sk
Date: 2016-03-18 00:00:00
Title: Vykonávacie rozhodnutie Komisie (EÚ) 2016/423 z 18. marca 2016, ktorým sa schvaľujú niektoré laboratóriá v Egypte, Spojených arabských emirátoch a Spojených štátoch na vykonávanie sérologických skúšok na sledovanie účinnosti vakcín proti besnote v prípade psov, mačiek a fretiek [oznámené pod číslom C(2016) 1609] (Text s významom pre EHP)

22.3.2016   
            
            
               SK
            
            
               Úradný vestník Európskej únie
            
            
               L 75/70
            
         VYKONÁVACIE ROZHODNUTIE KOMISIE (EÚ) 2016/423
   z 18. marca 2016,
   ktorým sa schvaľujú niektoré laboratóriá v Egypte, Spojených arabských emirátoch a Spojených štátoch na vykonávanie sérologických skúšok na sledovanie účinnosti vakcín proti besnote v prípade psov, mačiek a fretiek
   
      
         [oznámené pod číslom C(2016) 1609]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje Agence française de sécurité sanitaire des aliments (ďalej len „AFSSA“) v Nancy vo Francúzsku ako osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie účinnosti vakcín proti besnote. AFSSA bola začlenená do Agence nationale de sécurité sanitaire de l'alimentation, de l'environnement et du travail (ANSES) vo Francúzsku.
            
         
               (2)
            
            
               Rozhodnutím 2000/258/ES sa okrem iného stanovuje, že ANSES posudzuje laboratóriá v tretích krajinách, ktoré požiadali o schválenie vykonávať sérologické skúšky na sledovanie účinnosti vakcín proti besnote.
            
         
               (3)
            
            
               Príslušný orgán Egypta predložil žiadosť o schválenie Animal Health Research Institute v Gíze a ANSES vypracovala a predložila Komisii pre toto laboratórium priaznivé stanovisko z 29. septembra 2015.
            
         
               (4)
            
            
               Príslušný orgán Spojených arabských emirátov predložil žiadosť o schválenie Central Veterinary Research Laboratory v Dubaji a ANSES vypracovala a predložila Komisii pre toto laboratórium priaznivé stanovisko z 29. septembra 2015.
            
         
               (5)
            
            
               Príslušný úrad v Spojených štátoch predložil žiadosť o schválenie Atlanta Health Associates Rabies Laboratory v Cummingu, Virology Laboratory of Auburn University College of Veterinary Medicine v Auburne a Rabies Laboratory of the Centers for Disease Control and Prevention v Atlante (ďalej len „laboratóriá v USA“) a ANSES vypracovala a predložila Komisii pre laboratóriá v USA priaznivé stanovisko z 29. septembra 2015.
            
         
               (6)
            
            
               Laboratóriám Animal Health Research Institute v Gíze, Central Veterinary Research Laboratory v Dubaji a laboratóriám v USA by sa preto malo povoliť vykonávať sérologické skúšky na sledovanie účinnosti vakcín proti besnote v prípade psov, mačiek a fretiek.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V súlade s článkom 3 ods. 2 rozhodnutia 2000/258/ES sa na vykonávanie sérologických skúšok na sledovanie účinnosti vakcín proti besnote v prípade psov, mačiek a fretiek týmto schvaľujú tieto laboratóriá:
   
               a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Gíza
                        
                     
                           Egypt
                        
                     
         
               b)
            
            
               
                           Central Veterinary Research Laboratory
                        
                     
                           P.O.Box 597
                        
                     
                           Dubaj
                        
                     
                           Spojené arabské emiráty
                        
                     
         
               c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           Spojené štáty americké
                        
                     
         
               d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           Spojené štáty americké
                        
                     
         
               e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           Spojené štáty americké
                        
                     
         Článok 2
   Toto rozhodnutie sa uplatňuje od 15. apríla 2016.
   Článok 3
   Toto rozhodnutie je určené členským štátom.
   
      V Bruseli 18. marca 2016
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 79, 30.3.2000, s. 40.